Mirtel Pohla sisustab karantiiniaega eesti muinasjuttudega
#000003
Kuivõrd näitlejad on karantiiniajal tööta, tuleb leida teisi mooduseid, kuidas mitte käed rüpes istuda. Paljud muusikud on astunud veebikontsertide teele, ka Mirtel Pohla ei istu käed rüpes, vaid hakkas nädal aega pärast eriolukorra väljakuulutamist Instagrami vahendusel eesti muinasjutte ette lugema, mis võivad olla kohati päris karmisisulised.
#000004
"Vahepeal ma mõtlen, et see on enda lõbustamiseks. Mine tea, kui palju kuulajaid-vaatajaid seal väljaspool üldse on," rääkis ta saates "Hommik Anuga". Veebis muinasjuttude ette lugemine oli tegelikult tal mõttes juba kaks aastat varem.
#000005
"Me mängisime lavastust "Piksepill", mille sisu oli ka kokku pandud eesti muinasjuttude põhjal, aga siis oli nii palju tegemist, muid mõtteid ja toimetamisi, et see jäi kuidagi soiku."
#000006
Ta tunnistas, et pidi selle tegemiseks ka ikkagi julgust koguma. "Mul tekkisid mõtted, et äkki keegi teine loeb kuidagi huvitavamalt või paremini. Aga see eriolukord võtab vist pseudomured ära ja lihtsalt teed."
#000007
Eesti muinasjutud ei hellita, nõustus Pohla. "Tapmist ja veristamist on ikkagi koledal kombel. Küll lükatakse keevasse katlasse, lõigatakse pooleks, pannakse põlema. Kõikvõimalikud kägistamised, tapmised, lämmatamised on täiesti tavaline."
#000008
Ta rääkis, et sageli juhtubki seda, et ta võtab loo ette, hakkab algusest lugema, vaatab, et päris tore ja kulgeb mõnusalt, karakterid on hästi huvitavad ning siis jõutakse ühel hetkel selleni, et keegi kuskil kalmistul sööb noorte neitsite liha luudelt. "Need on karmid, jah."
#000009
Pohla tunnistas siiski, et noortele kuulajatele mõeldes on ta jätnud kõige karmimad veristamised oma ettelugemistest välja.
#000010
Praegu veel meel mõru ei ole
#000012
Pohla märkis, et praegu veel eriolukorra mõju tema tööle meelt mõruks ei tee. "See kojujäämine tundub antud olukorras ainuvõimalik asi, mida mina saan teha ja mida ka näitlejad saavad teha. Paljudel inimestel – meditsiinitöötajatel, müüjatel, päästetöötajatel, teenindajatel – ei ole võimalik oma töö tõttu koju jääda."
#000013
Samas tõdes ta, et mõistagi puudutab see olukord kõiki vabakutselisi päris tõsiselt. "Kui etendused jäävad teatritel seoses eriolukorraga ära, siis muidugi tähendab see inimestele automaatselt sissetulekute ärajäämist," sõnas ta.
#000014
"Loodetavasti on kõigil puhver, mille eest on võimalik praegu elada. Aga mis edasi saab, eks seda näitab aeg." Ta lisas, et tal endal on siiski võimalik paar kuud nii ära elada, et ta saab endale süüa osta ja üüri ära maksta.
#000015
Mirtel Pohlat saab kuulata tema Instagramis.
#000016
NUKU teatri näitlejad loevad otseülekandes ette lastekirjandust
#000017
Tallinna keskraamatukogu töötajad loevad internetis lastele raamatuid ette
#000018
Villemdrillem avaldas uue loo "Kannatust"
#000020
Alika andis välja singli "Õde ütles"
#000021
Mari Kalkun: albumi "Stoonia lood" puhul lasin reeglitest lahti
#000022
Kaili Mikk: pimedate juhtkoera ei tohi segada
#000042
Eesti juurtega astronaut rääkis Tartus noortele oma tööst
#000044
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000047
Vaegkuuljatele ja -nägijateleKasutustingimusedIsikuandmete töötlemisestJupiter+Jupiter IOLasteekraanRaadioteater
#000048